
Martfű Város Polgármesterétől

5435 Martfű, Szent István tér 1.

Telefon: 56/450-222; Fax: 56/450-186

E-mail:titkarsag@ph.martfu.hu

ELŐTERJESZTÉS
Martfű Város rendezési terve település szerkezeti tervének

módosítására

Martfű Város Önkormányzata Képviselő-testületének 

2014.  augusztus 5-i ülésére
Előkészítette: Honti Gyula városi főépítész
                       Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés

Tisztelt Képviselő Testület!

Martfű Város Önkormányzata Képviselő- testülete 93/2014. (V. 29.) Ö. határozatában döntött az érvényben lévő rendezési tervének  módosításáról, mely módosítás célja, a „Tiszazugi Ivóvízminőség- javító Projekt (KEOP-1.3.0/2F/09-2011-0002) megvalósítása érdekében, az önkormányzat tulajdonában lévő 446 (vízmű telep területe) hrsz-ú terület különleges vízműtelep területbe való sorolása.

A módosítás érinti a város településszerkezeti tervéről szóló 14/2006. (IV.27.) számú határozatot, valamint annak rajzi mellékletét.
Az elkészült tervdokumentáció a hatályos jogszabályok és a partnerségi egyeztetés szabályai szerint véleményeztetésre került. 

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Rendelet) 39. § (2) bekezdése alapján a településrendezési terv módosítás véleményezési eljárása során beérkezett véleményeket  a Képviselő-testület 2014. 07.17-i ülésén megismerte.
A szerkezeti terv módosításával kapcsolatban   észrevétel és eltérő vélemény  nem érkezett.

A szerkezeti tervet végső szakmai véleményezés céljából  megküldtünk a Hajdú-Bihar Megyei Kormányhivatal Építésügyi Hivatalának Állami Főépítésze, Jambrik Imre úr számára.

Az állami főépítész úr szakmai véleménye, valamint a település szerkezeti terv módosítása előterjesztésem mellékletét képezi.

Tisztelt Képviselő-testület!

Kérem az előterjesztés  megtárgyalását és az alábbi határozati javaslat elfogadását.

Határozati javaslat:

…/2014.(.....) Határozat

Martfű Város rendezési terve szerkezeti tervének módosításáról.

Martfű Város Önkormányzata Képviselő- testülete megtárgyalta Martfű Város rendezési terve szerkezeti tervének módosítására vonatkozó előterjesztést és az alábbiak szerint döntött:
A Martfű Város Önkormányzata tulajdonában lévő vízmű telepre - hrsz:446 - vonatkozóan a város településszerkezeti tervéről szóló 14/2006. (IV.27.) számú határozatát az előterjesztés melléklete szerint módosítja, melynek része a módosított településszerkezeti terv leírása, valamint a módosított településszerkezeti tervlap TSZ-1/m4 jelű rajzszámon.

Martfű, 2014. július 30.
                                                                                                      Dr. Kiss Edit 

                                                                                                      polgármester

Látta: Hegedűsné Blaskó Anikó 

           aljegyző

